b'\n_START_ARTICLE_\nTelegrafski ena\xc4\x8dbi\n_START_PARAGRAPH_\nTelegr\xc3\xa1fski en\xc3\xa1\xc4\x8dbi sta linearni hiperboli\xc4\x8dni parcialni diferencialni ena\xc4\x8dbi, ki opisujeta elektri\xc4\x8dno napetost in tok na homogeni prenosni liniji v odvisnosti od (enorazse\xc5\xbene) lege in \xc4\x8dasa. Na njuni osnovi je angle\xc5\xa1ki matematik, fizik in elektroin\xc5\xbeenir Oliver Heaviside okoli leta 1880 razvil model prenosne linije, ki je pojasnil elektri\xc4\x8dne razmere na telegrafskih povezavah ve\xc4\x8djih dol\xc5\xbein. Prav tako pa so re\xc5\xa1itve ena\xc4\x8db pomembne za razumevanje visokonapetostnih mo\xc4\x8dnostnih linij - daljnovodov. Heavisidov model pojasni odboje in druge valovne pojave elektromagnetnega valovanja vzdol\xc5\xbe linije.'